title: Regulamentul de punere în aplicare (UE) nr. 704/2011 al Comisiei din 20 iulie 2011 de aprobare a substanței active azimsulfuron, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               21.7.2011

               RO

               Jurnalul Oficial al Uniunii Europene

               L 190/38

         REGULAMENTUL DE PUNERE ÎN APLICARE (UE) NR. 704/2011 AL COMISIEI
   din 20 iulie 2011
   de aprobare a substanței active azimsulfuron, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (b) din Regulamentul (CE) nr. 1107/2009, Directiva 91/414/CEE a Consiliului (2) trebuie să se aplice substanțelor active incluse în lista din anexa I la Regulamentul (CE) nr. 737/2007 al Comisiei din 27 iunie 2007 de prevedere a procedurii de reînnoire a înscrierii unui prim grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (3), în ceea ce privește procedura și condițiile de aprobare. Substanța azimsulfuron este menționată în anexa I la Regulamentul (CE) nr. 737/2007.

               (2)

               Aprobarea substanței azimsulfuron, astfel cum este stabilit în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (4), expiră la 31 decembrie 2011. În conformitate cu articolul 4 din Regulamentul (CE) nr. 737/2007, a fost prezentată o notificare de reînnoire a includerii substanței azimsulfuron în anexa I la Directiva 91/414/CEE, în termenul prevăzut la articolul menționat.

               (3)

               Notificarea a fost considerată admisibilă prin Decizia 2008/656/CE a Comisiei din 28 iulie 2008 privind admisibilitatea notificărilor referitoare la reînnoirea includerii în anexa I la Directiva 91/414/CEE a Consiliului a substanțelor active azimsulfuron, azoxistrobin, fluroxipir, imazalil, kresoxim-metil, prohexadion-calciu și spiroxamină și la stabilirea listei notificatorilor vizați (5).

               (4)

               În intervalul de timp prevăzut la articolul 6 din Regulamentul (CE) nr. 737/2007, notificatorul a prezentat datele solicitate în conformitate cu articolul menționat, precum și o explicație cu privire la relevanța fiecărui nou studiu comunicat.

               (5)

               Statul membru raportor a întocmit, în colaborare cu statul membru coraportor, un raport de evaluare pe care l-a transmis, la data de 1 iunie 2009, Autorității Europene pentru Siguranța Alimentară (denumită în continuare „Autoritatea”) și Comisiei. Pe lângă evaluarea substanței active, raportul respectiv cuprinde o listă cu studiile pe care statul membru raportor s-a bazat la întocmirea evaluării sale.

               (6)

               Autoritatea a comunicat raportul de evaluare notificatorului, precum și statelor membre pentru observații și a transmis Comisiei observațiile primite. Autoritatea a pus raportul de evaluare și la dispoziția publicului.

               (7)

               La cererea Comisiei, raportul de evaluare a fost reexaminat inter pares de statele membre și de Autoritate. La 12 martie 2010, Autoritatea a prezentat Comisiei concluzia sa cu privire la reexaminarea evaluării inter pares a riscului asociat substanței azimsulfuron (6). Raportul de evaluare și concluzia Autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 17 iunie 2011 sub forma raportului de reexaminare al Comisiei privind substanța azimsulfuron.

               (8)

               Din diversele examinări efectuate a reieșit că este de așteptat ca produsele de protecție a plantelor care conțin substanța azimsulfuron să continue să îndeplinească, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este indicat să se aprobe substanța azimsulfuron.

               (9)

               În conformitate cu articolul 13 alineatul (2) din Regulamentul (CE) nr. 1107/2009, în coroborare cu articolul 6 și în funcție de cunoștințele științifice și tehnice actuale, este totuși necesar să se includă anumite condiții și restricții care nu sunt prevăzute la prima includere în anexa I la Directiva 91/414/CEE.

               (10)

               Pe baza raportului de reexaminare, care precizează că fenolul prezent ca impuritate de fabricare prezintă un risc toxicologic, ar trebui să fie stabilită totuși o valoare maximă a concentrației de 2 g/kg pentru respectiva impuritate în materialul tehnic.

               (11)

               Din noile date transmise reiese că substanța azimsulfuron și produșii ei de degradare prin fotoliză apoasă pot genera riscuri pentru organismele acvatice. Fără a aduce atingere concluziei că substanța azimsulfuron ar trebui aprobată, este, în special, indicat să se solicite informații de confirmare suplimentare.

               (12)

               Ar trebui prevăzută o perioadă rezonabilă de timp înainte de aprobare pentru a permite statelor membre și părților interesate să se pregătească pentru a îndeplini noile cerințe care decurg din această aprobare.

               (13)

               Fără a aduce atingere obligațiilor prevăzute de Regulamentul (CE) nr. 1107/2009, ca urmare a aprobării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009 ar trebui să se aplice, cu toate acestea, următoarele dispoziții. Statelor membre ar trebui să li se acorde o perioadă de șase luni după aprobare pentru a reexamina autorizațiile produselor de protecție a plantelor care conțin azimsulfuron. Statele membre ar trebui, după caz, să modifice, să înlocuiască sau să retragă autorizațiile. Prin derogare de la termenul menționat anterior, ar trebui să se prevadă o perioadă mai lungă pentru prezentarea și evaluarea actualizărilor din întregul dosar prevăzut în anexa III, astfel cum se prevede în Directiva 91/414/CEE, ale fiecărui produs de protecție a plantelor pentru fiecare utilizare preconizată, în conformitate cu principiile uniforme.

               (14)

               Experiența dobândită în urma includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor de uz fitosanitar (7) a arătat că pot interveni dificultăți de interpretare a obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se precizeze obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la directiva menționată anterior. Cu toate acestea, această clarificare nu impune nicio nouă obligație statelor membre sau titularilor de autorizații în raport cu directivele care au fost adoptate până în prezent de modificare a anexei I la directiva menționată sau cu regulamentele de aprobare a substanțelor active.

               (15)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 ar trebui să fie modificată în consecință.

               (16)

               Din motive de claritate, Directiva 2010/54/UE a Comisiei din 20 august 2010 de modificare a anexei I la Directiva 91/414/CEE a Consiliului în vederea înnoirii includerii substanței active azimsulfuron (8) ar trebui să fie abrogată.

               (17)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Aprobarea substanței active
   Substanța activă azimsulfuron, astfel cum se specifică în anexa I, se aprobă în conformitate cu condițiile stabilite în anexa respectivă.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre, după caz, modifică sau retrag autorizațiile existente pentru produsele de protecție a plantelor care conțin azimsulfuron ca substanță activă până la 30 iunie 2012.
   Până la această dată acestea verifică, în special, respectarea condițiilor prevăzute de anexa I la prezentul regulament, cu excepția celor care au fost identificate în partea B din coloana privind dispoziții specifice din această anexă, dacă titularul autorizației deține sau are acces la un dosar care îndeplinește cerințele de la articolul 13 alineatele (1)-(4) din Directiva 91/414/CEE și de la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține substanța azimsulfuron fie ca substanță activă unică, fie ca una din mai multe substanțe active care au fost enumerate în anexa la Regulamentul de punere în aplicare (UE) nr. 540/2011 până la 31 decembrie 2011, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de partea B din coloana privind dispoziții specifice din anexa I la prezentul regulament. Pe baza acestei evaluări, statele membre stabilesc dacă produsul îndeplinește în continuare condițiile stabilite la articolul 29 alineatul (1) din Regulamentul (CE) nr. 1107/2009.
   În urma acelei determinări, statele membre:

               (a)

               în cazul unui produs care conține azimsulfuron ca substanță activă unică, după caz, modifică sau retrag autorizația până la 31 decembrie 2015 cel târziu; sau

               (b)

               în cazul unui produs care conține azimsulfuron asociat cu alte substanțe active, modifică sau retrag autorizația, după caz, până la 31 decembrie 2015 sau până la data stabilită pentru modificare sau retragere în actul sau actele respective care au adăugat substanța sau substanțele relevante în anexa I la Directiva 91/414/CEE sau au aprobat substanța sau substanțele respective, dacă ultima dată este ulterioară celei dintâi.

         Articolul 3
   Modificări la Regulamentul de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Abrogare
   Directiva 2010/54/UE se abrogă.
   Articolul 5
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 169, 29.6.2007, p. 10.

      (4)  JO L 153, 11.6.2011, p. 1.

      (5)  JO L 214, 9.8.2008, p. 70.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance azimsulfuron (Concluzia reexaminării evaluării inter pares a riscului utilizării ca pesticid a substanței active azimsulfuron). EFSA Journal 2010; 8(3):1554. [61 pp.]. doi:10.2903/j.efsa.2010.1554. Document disponibil la adresa: www.efsa.europa.eu

      (7)  JO L 366, 15.12.1992, p. 10.

      (8)  JO L 220, 21.8.2010, p. 63.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Azimsulfuron
                  Nr. CAS 120162-55-2
                  Nr. CIPAC 584

                  1-(4,6-dimetoxipirimidin-2-il)-3-[1-metil-4-(2-metil-2H-tetrazol-5-il)-pirazol-5-ilsulfonil]-uree

                  ≥ 980 g/kg
                  concentrația maximă a impurității fenol: 2 g/kg

                  1 ianuarie 2012

                  31 decembrie 2021

                  PARTEA A
                  Se pot autoriza numai utilizările ca erbicid.
                  Dispersarea pe cale aeriană nu poate fi autorizată.
                  PARTEA B
                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține cont de concluziile raportului de reexaminare privind azimsulfuronul și, în special, de anexele I și II la acesta, în versiunea definitivă elaborată de Comitetul permanent pentru lanțul alimentar și sănătatea animală la 17 iunie 2011.
                  Cu ocazia acestei evaluări generale, statele membre vor acorda o atenție deosebită:

                              1.

                              protejării plantelor nețintă;

                              2.

                              potențialului de contaminare a apelor subterane, în cazurile în care substanța activă este aplicată în situații și/sau în condiții climatice care conferă vulnerabilitate;

                              3.

                              protejării organismelor acvatice.

                        Statele membre se asigură că în condițiile de autorizare sunt incluse măsurile de atenuare a riscurilor, după caz (de exemplu: zone-tampon, perioade minime de păstrare a apelor înainte de eliminare în cazul culturii orezului).
                  Notificatorul prezintă informații de confirmare cu privire la:

                              (a)

                              evaluarea riscului pentru organismele acvatice;

                              (b)

                              identificarea produșilor de degradare în fotoliză apoasă a substanței.

                        Notificatorul prezintă aceste informații statelor membre, Comisiei și Autorității până la 31 decembrie 2013.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În partea A, rubrica privind substanța azimsulfuron se elimină.

                  2.

                  În partea B, se adaugă rubrica următoare:

                              Denumire comună, Numere de identificare

                              Denumire IUPAC

                              Puritate (1)

                              Data aprobării

                              Expirarea aprobării

                              Dispoziții specifice

                              „3

                              Azimsulfuron
                              Nr. CAS 120162-55-2
                              Nr. CIPAC 584

                              1-(4,6-dimetoxipirimidin-2-il)-3-[1-metil-4-(2-metil-2H-tetrazol-5-il)-pirazol-5-ilsulfonil]-uree

                              ≥ 980 g/kg
                              concentrația maximă a impurității fenol: 2 g/kg

                              1 ianuarie 2012

                              31 decembrie 2021

                              PARTEA A
                              Se pot autoriza numai utilizările ca erbicid.
                              Dispersarea pe cale aeriană nu poate fi autorizată.
                              PARTEA B
                              În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține cont de concluziile raportului de reexaminare privind azimsulfuronul și, în special, de anexele sale I și II, în versiunea definitivă elaborată de Comitetul permanent pentru lanțul alimentar și sănătatea animală la 17 iunie 2011.
                              Cu ocazia acestei evaluări generale, statele membre vor acorda o atenție deosebită:

                                          1.

                                          protejării plantelor care nu sunt vizate;

                                          2.

                                          potențialului de contaminare a apei subterane, în cazurile în care substanța activă este aplicată în situații și/sau în condiții climatice care conferă vulnerabilitate;

                                          3.

                                          protejării organismelor acvatice.

                                    Statele membre se vor asigura că în condițiile de autorizare sunt incluse măsurile de atenuare a riscurilor, după caz (de exemplu: zone-tampon, perioade minime de păstrare a apelor înainte de eliminare în cazul culturii orezului).
                              Notificatorul va prezenta informații de confirmare cu privire la:

                                          (a)

                                          evaluarea riscului pentru organismele acvatice;

                                          (b)

                                          identificarea produșilor de degradare în fotoliză apoasă a substanței.

                                    Notificatorul va prezenta aceste informații statelor membre, Comisiei și Autorității până la 31 decembrie 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 571/2012 al Comisiei din 28 iunie 2012 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanțelor active silicat de aluminiu, proteine hidrolizate și 1,4-diaminobutan (putresceină)  Text cu relevanță pentru SEE

text:
               29.6.2012

               RO

               Jurnalul Oficial al Uniunii Europene

               L 169/46

         REGULAMENTUL DE PUNERE ÎN APLICARE (UE) NR. 571/2012 AL COMISIEI
   din 28 iunie 2012
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanțelor active silicat de aluminiu, proteine hidrolizate și 1,4-diaminobutan (putresceină)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:

               (1)

               Substanțele active silicat de aluminiu, proteine hidrolizate și 1,4-diaminobutan (putresceină) au fost incluse în anexa I la Directiva 91/414/CEE a Consiliului (2) prin Directiva 2008/127/CE a Comisiei (3), în conformitate cu procedura stabilită la articolul 24b din Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (4). De la înlocuirea Directivei 91/414/CEE cu Regulamentul (CE) nr. 1107/2009, aceste substanțe sunt considerate ca fiind autorizate în temeiul respectivului Regulament și sunt incluse în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (5).

               (2)

               În conformitate cu dispozițiile articolului 25a din Regulamentul (CE) nr. 2229/2004, Autoritatea Europeană pentru Siguranța Alimentară, denumită în continuare „Autoritatea”, a prezentat Comisiei opinia sa privind proiectele de rapoarte de examinare pentru silicat de aluminiu (6), proteine hidrolizate (7) și 1,4-diaminobutan (putresceină) (8) la 16 decembrie 2011. Proiectele de rapoarte de examinare și opiniile autorității au fost revizuite de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la data de 1 iunie 2012 sub forma unor rapoarte de examinare ale Comisiei pentru silicat de aluminiu, proteine hidrolizate și 1,4-diaminobutan (putresceină).

               (3)

               Autoritatea a comunicat notificatorilor opiniile sale cu privire la silicat de aluminiu, proteine hidrolizate și 1,4-diaminobutan (putresceină), iar Comisia i-a invitat să-și prezinte observațiile privind rapoartele de examinare.

               (4)

               Se confirmă faptul că substanțele active silicat de aluminiu, proteine hidrolizate și 1,4-diaminobutan (putresceină) sunt considerate ca fiind autorizate în temeiul Regulamentului (CE) nr. 1107/2009.

               (5)

               În conformitate cu articolul 13 alineatul (2), coroborat cu articolul 6 din Regulamentul (CE) nr. 1107/2009 și ținând cont de cunoștințele științifice și tehnice actuale, este necesară modificarea condițiilor de autorizare pentru substanțele silicat de aluminiu, proteine hidrolizate și 1,4-diaminobutan (putresceină). În special, este oportună solicitarea unor informații de confirmare suplimentare cu privire la silicatul de aluminiu și proteinele hidrolizate. În același timp, ar trebui efectuate anumite adaptări tehnice, în special denumirea substanței active „putresceină (1,4-diaminobutan)” ar trebui înlocuită cu „1,4-diaminobutan (putresceină)”. Prin urmare, anexa la Regulamentul (UE) nr. 540/2011 ar trebui modificată în consecință.

               (6)

               Ar trebui acordat un termen rezonabil înainte de aplicarea acestui Regulament pentru a permite statelor membre, notificatorilor și titularilor de autorizații pentru produse de protecție a plantelor să îndeplinească cerințele rezultate din modificarea condițiilor de autorizare.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 noiembrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 iunie 2012.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 344, 20.12.2008, p. 89.

      (4)  JO L 379, 24.12.2004, p. 13.

      (5)  JO L 153, 11.6.2011, p. 1.

      (6)  Conclusion on the peer review of the pesticide risk assessment of the active substance aluminium silicate (Concluzia evaluării inter pares a riscului utilizării ca pesticid a substanței active silicat de aluminiu). EFSA Journal 2012; 10(1):2517. Document disponibil online la adresa: www.efsa.europa.eu/efsajournal.

      (7)  Conclusion on the peer review of the pesticide risk assessment of the active substance hydrolysed proteins (Concluzia evaluării inter pares a riscului utilizării ca pesticid a substanței active proteine hidrolizate). EFSA Journal 2012; 10(2):2545. Document disponibil online la adresa: www.efsa.europa.eu/efsajournal.

      (8)  Conclusion on the peer review of the pesticide risk assessment of the active substance 1,4-diaminobutane (putrescine) [Concluzia evaluării inter pares a riscului utilizării ca pesticid a substanței active 1,4-diaminobutan (putresceină)]. EFSA Journal 2012; 10(1):2516. Document disponibil online la adresa: www.efsa.europa.eu/efsajournal.

      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:

                  (1)

                  Rândul 220 privind substanța activă silicat de aluminiu se înlocuiește cu următorul text:

                              Număr

                              Denumire comună, numere de identificare

                              Denumire IUPAC

                              Puritate (1)

                              Data autorizării

                              Expirarea autorizării

                              Dispoziții specifice

                              „220

                              Silicat de aluminiu
                              Nr. CAS 1332-58-7
                              Nr. CIPAC 841

                              Nu este disponibilă.
                              Denumire chimică: silicat de aluminiu

                              ≥ 999,8 g/kg

                              1 septembrie 2009

                              31 august 2019

                              PARTEA A
                              Se pot autoriza numai utilizările ca repelent.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare cu privire la silicatul de aluminiu (SANCO/2603/08), în special apendicele I și II, în forma lor finalizată la 1 iunie 2012 în cadrul Comitetului permanent pentru lanțul alimentar și sănătatea animală.
                              În cadrul acestei evaluări generale, statele acordă o atenție deosebită siguranței operatorilor; condițiile de utilizare includ utilizarea echipamentului individual de protecție și a celui de protecție respiratorie corespunzătoare, dacă este cazul.
                              Condițiile de utilizare includ, după caz, măsuri de limitare a riscurilor.
                              Statele membre în cauză se asigură că solicitantul transmite Comisiei informații de confirmare privind:

                                          (a)

                                          specificațiile materialului tehnic, astfel cum a fost fabricat în scopuri comerciale, susținute de date analitice adecvate;

                                          (b)

                                          relevanța materialului testat utilizat pentru întocmirea dosarului de toxicitate în vederea elaborării specificațiilor materialului tehnic.

                                    Statele membre în cauză se asigură că solicitantul furnizează aceste informații Comisiei până la 1 mai 2013.”

                  (2)

                  Rândul 234 privind substanța activă proteine hidrolizate se înlocuiește cu următorul text:

                              „Număr

                              Denumire comună, numere de identificare

                              Denumire IUPAC

                              Puritate (2)

                              Data autorizării

                              Expirarea autorizării

                              Dispoziții specifice

                              234

                              Proteine hidrolizate
                              Număr CAS neatribuit
                              Nr. CIPAC 901

                              Nu este disponibilă.

                              Raport de examinare (SANCO/2615/2008)

                              1 septembrie 2009

                              31 august 2019

                              PARTEA A
                              Se pot autoriza doar utilizările ca atractant. Proteinele hidrolizate de origine animală trebuie să fie în conformitate cu Regulamentul (CE) nr. 1069/2009 (3) și cu Regulamentul (UE) nr. 142/2011 (4).
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare cu privire la proteinele hidrolizate (SANCO/2615/08), în special apendicele I și II, în forma lor finalizată la 1 iunie 2012 în cadrul Comitetului permanent pentru lanțul alimentar și sănătatea animală.
                              În cadrul acestei evaluări generale, statele membre acordă o atenție deosebită siguranței operatorilor și lucrătorilor. Condițiile de utilizare includ utilizarea echipamentului individual de protecție corespunzător, dacă este cazul.
                              Condițiile de utilizare includ, după caz, măsuri de limitare a riscurilor.
                              Statele membre în cauză se asigură că solicitantul transmite Comisiei informații de confirmare privind:

                                          (a)

                                          specificațiile materialului tehnic, astfel cum a fost fabricat în scopuri comerciale, susținute de date analitice adecvate;

                                          (b)

                                          riscul pentru organismele acvatice.

                                    Statele membre în cauză se asigură că solicitantul furnizează Comisiei informațiile menționate la litera (a) până la 1 mai 2013 și informațiile menționate la litera (b) până la 1 noiembrie 2013.

                  (3)

                  Rândul 245 privind substanța activă 1,4-diaminobutan (putresceină) se înlocuiește cu următorul text:

                              Număr

                              Denumire comună, numere de identificare

                              Denumire IUPAC

                              Puritate (5)

                              Data autorizării

                              Expirarea autorizării

                              Dispoziții specifice

                              „245

                              1,4-diaminobutan (putresceină)
                              Nr. CAS 110-60-1
                              Nr. CIPAC 854

                              Butan-1,4-diamină

                              ≥ 990 g/kg

                              1 septembrie 2009

                              31 august 2019

                              PARTEA A
                              Se pot autoriza doar utilizările ca atractant.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare cu privire la 1,4-diaminobutan (putresceină) (SANCO/2626/08), în special apendicele I și II, în forma lor finalizată la 1 iunie 2012 în cadrul Comitetului permanent pentru lanțul alimentar și sănătatea animală.
                              Condițiile de utilizare includ, după caz, măsuri de limitare a riscurilor.”

         (1)  Detalii suplimentare privind identitatea și specificațiile substanței active se găsesc în raportul de examinare.

         (2)  Detalii suplimentare privind identitatea și specificațiile substanței active se găsesc în raportul de examinare.

         (3)  JO L 300, 14.11.2009, p. 1.

         (4)  JO L 54, 26.2.2011, p. 1.”

         (5)  Detalii suplimentare privind identitatea și specificațiile substanței active se găsesc în raportul de examinare.


title: Regulamentul de punere în aplicare (UE) nr. 595/2012 al Comisiei din 5 iulie 2012 de autorizare a substanței active fenpyrazamină, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               6.7.2012

               RO

               Jurnalul Oficial al Uniunii Europene

               L 176/46

         REGULAMENTUL DE PUNERE ÎN APLICARE (UE) NR. 595/2012 AL COMISIEI
   din 5 iulie 2012
   de autorizare a substanței active fenpyrazamină, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) trebuie să se aplice substanțelor active pentru care s-a adoptat o hotărâre în conformitate cu articolul 6 alineatul (3) din directiva respectivă înainte de 14 iunie 2011, în ceea ce privește procedura și condițiile de autorizare. Pentru fenpyrazamină condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2010/150/UE (3).

               (2)

               În conformitate cu articolul 6 alineatul (2) din Directiva 91/414/CEE, la 3 septembrie 2009, Austria a primit din partea Sumitomo Chemical Agro Europe SAS o cerere de includere a substanței active fenpyrazamină în anexa I la Directiva 91/414/CEE. Decizia 2010/150/UE a confirmat faptul că dosarul era „complet”, în sensul că se putea considera că acesta îndeplinește, în principiu, cerințele privind datele și informațiile prevăzute de anexa II și anexa III la Directiva 91/414/CEE.

               (3)

               Efectele acestei substanțe active asupra sănătății umane și animale și a mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 17 ianuarie 2011, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost supus unei revizuiri inter pares de statele membre și de Autoritatea Europeană pentru Siguranța Alimentară (denumită în continuare „autoritatea”). La 6 decembrie 2011, autoritatea a prezentat Comisiei concluzia sa cu privire la revizuirea inter pares a riscului utilizării ca pesticid a substanței active fenpyrazamină (4). Proiectul de raport de evaluare în cauză a fost revizuit de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la data de 1 iunie 2012 sub forma unui raport de reexaminare al Comisiei privind fenpyrazamina.

               (5)

               Din diversele examinări efectuate reiese că este de așteptat ca produsele de protecție a plantelor care conțin fenpyrazamină să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este adecvat ca substanța fenpyrazamină să fie autorizată.

               (6)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a autorizării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să li se acorde o perioadă de șase luni după autorizare pentru a reexamina autorizațiile produselor de protecție a plantelor care conțin fenpyrazamină. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, pentru transmiterea și evaluarea dosarului complet actualizat menționat în anexa III ar trebui acordată o perioadă mai lungă, astfel cum este menționat în Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (7)

               Experiența dobândită din includerile în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (5) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de autorizare a substanțelor active.

               (8)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (6) ar trebui modificată în consecință.

               (9)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă fenpyrazamină, astfel cum este specificată în anexa I, este autorizată sub rezerva îndeplinirii condițiilor prevăzute în anexa menționată anterior.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre modifică sau retrag, după caz, autorizațiile existente pentru produsele de protecție a plantelor care conțin substanța activă fenpyrazamină, până la 30 iunie 2013.
   Până la această dată, statele membre verifică în special respectarea condițiilor prevăzute în anexa I la prezentul regulament, cu excepția celor care au fost identificate în coloana privind dispozițiile specifice din această anexă și dacă titularul autorizației are sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține substanța fenpyrazamină fie ca substanță activă unică, fie ca una din mai multe substanțe active care au fost enumerate în anexa la Regulamentul de punere în aplicare (UE) nr. 540/2011 până la 31 decembrie 2012, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispoziții specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               în cazul unui produs care conține fenpyrazamină ca substanță activă unică, modifică sau retrag autorizația, după caz, până la 30 iunie 2014, cel târziu; sau

               (b)

               în cazul unui produs care conține fenpyrazamină ca una din mai multe substanțe active, modifică sau retrag autorizația, atunci când este necesar, până la 30 iunie 2014 sau până la data stabilită pentru o astfel de modificare sau retragere în actul sau actele care au adăugat substanța sau substanțele relevante în anexa I la Directiva 91/414/CEE sau care au autorizat substanța sau substanțele relevante, dacă această din urmă dată este ulterioară celei dintâi.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 iulie 2012.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 61, 11.3.2010, p. 35.

      (4)  The EFSA Journal, 2012 10(1):2496. Document disponibil online la adresa: www.efsa.europa.eu

      (5)  JO L 366, 15.12.1992, p. 10.

      (6)  JO L 153, 11.6.2011, p. 1.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  Fenpyrazamină
                  Nr. CAS 473798-59-3
                  Nr. CIPAC 832

                  S-alil 5-amino-2,3-dihidro-2-isopropil-3-oxo-4- (o-tolil) pirazol-1-carbotioat

                  ≥ 940 g/kg

                  1 ianuarie 2013

                  31 decembrie 2022

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de analiză pentru fenpyrazamină, în special anexele I și II, astfel cum au fost finalizate în cadrul Comitetului permanent pentru lanțul alimentar și sănătatea animală la 1 iunie 2012.
                  Puritatea menționată în această rubrică se bazează pe o unitate de producție pilot. Statul membru care examinează cererea informează Comisia, în conformitate cu articolul 38 din Regulamentul (CE) nr. 1107/2009, cu privire la specificația materialului tehnic produs în scop comercial.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Numărul

                     Denumire comună, numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „25

                     Fenpyrazamină
                     Nr. CAS 473798-59-3
                     Nr. CIPAC 832

                     S-alil 5-amino-2,3-dihidro-2-isopropil-3-oxo-4- (o-tolil) pirazol-1-carbotioat

                     ≥ 940 g/kg

                     1 ianuarie 2013

                     31 decembrie 2022

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de analiză pentru fenpyrazamină, în special anexele I și II, astfel cum au fost finalizate în cadrul Comitetului permanent pentru lanțul alimentar și sănătatea animală la 1 iunie 2012.
                     Puritatea menționată în această rubrică se bazează pe o unitate de producție pilot. Statul membru care examinează cererea informează Comisia, în conformitate cu articolul 38 din Regulamentul (CE) nr. 1107/2009, cu privire la specificația materialului tehnic produs în scop comercial.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 200/2013 al Comisiei din 8 martie 2013 de autorizare a substanței active ametoctradin, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               9.3.2013

               RO

               Jurnalul Oficial al Uniunii Europene

               L 67/1

         REGULAMENTUL DE PUNERE ÎN APLICARE (UE) NR. 200/2013 AL COMISIEI
   din 8 martie 2013
   de autorizare a substanței active ametoctradin, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care s-a adoptat o hotărâre în conformitate cu articolul 6 alineatul (3) din directiva respectivă înainte de 14 iunie 2011. Pentru ametoctradin, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2009/535/CE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, la 26 septembrie 2008, Țările de Jos au primit din partea BASF SE o cerere de înscriere a substanței active ametoctradin în anexa I la Directiva 91/414/CEE. Decizia 2009/535/CE a confirmat faptul că dosarul era „complet”, în sensul că se putea considera că acesta îndeplinea, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Efectele acestei substanțe active asupra sănătății umane și animale și asupra mediului au fost evaluate, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 15 septembrie 2009, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost supus unei revizuiri de către statele membre și Autoritatea Europeană pentru Siguranța Alimentară (denumită în continuare „autoritatea”). La 18 octombrie 2012, autoritatea a prezentat Comisiei concluzia sa cu privire la reexaminarea riscului utilizării substanței active ametoctradin ca pesticid (4). Proiectul de raport de evaluare și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală, iar reexaminarea a fost finalizată la 1 februarie 2013 sub forma raportului de reexaminare al Comisiei privind substanța ametoctradin.

               (5)

               Din diversele examinări efectuate reiese că este de așteptat ca produsele de protecție a plantelor care conțin ametoctradin să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este adecvat să se autorizeze substanța ametoctradin.

               (6)

               Ar trebui prevăzută o perioadă rezonabilă de timp înainte de autorizare pentru a permite statelor membre și părților interesate să se pregătească pentru a îndeplini noile cerințe care decurg din autorizare.

               (7)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a autorizării, luând în considerare situația specifică creată de trecerea de la Directiva 91/414/CEE la Regulamentul (CE) nr. 1107/2009, ar trebui, totuși, să se aplice următoarele dispoziții. Statelor membre ar trebui să li se acorde o perioadă de șase luni după autorizare pentru a reexamina autorizațiile produselor de protecție a plantelor care conțin ametoctradin. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, ar trebui acordată o perioadă mai lungă pentru transmiterea și evaluarea dosarului complet actualizat menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (8)

               Experiența dobândită în urma includerii în anexa I la Directiva 91/414/CEE a substanțelor active evaluate în temeiul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (5) a arătat că pot interveni dificultăți de interpretare a obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a verifica că titularul unei autorizații poate dovedi că are acces la un dosar care respectă cerințele din anexa II la directiva respectivă. Totuși, această precizare nu impune nicio obligație nouă statelor membre sau titularilor autorizațiilor în raport cu directivele adoptate până în prezent, prin care se modifică anexa I la respectiva directivă, sau cu regulamentele de autorizare a substanțelor active.

               (9)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (6) ar trebui modificată în consecință.

               (10)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă ametoctradin, astfel cum se specifică în anexa I, se aprobă sub rezerva îndeplinirii condițiilor prevăzute în anexa respectivă.
   Articolul 2
   Reevaluarea produselor de protecție a plantelor
   (1)   Statele membre modifică sau retrag, după caz, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin ametoctradin ca substanță activă până la 31 ianuarie 2014.
   Până la data respectivă, statele membre verifică în special dacă sunt respectate condițiile prevăzute în anexa I la prezentul regulament, cu excepția celor care au fost identificate în coloana privind dispozițiile specifice din anexa respectivă, precum și dacă titularul autorizației deține sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile prevăzute la articolul 13 alineatele (1)-(4) din directiva menționată și la articolul 62 din Regulamentul (CE) nr. 1107/2009.
   (2)   Prin derogare de la alineatul (1), fiecare produs de protecție a plantelor autorizat, care conține ametoctradin, fie ca substanță activă unică, fie ca substanță activă asociată cu alte substanțe active care au fost incluse în anexa la Regulamentul de punere în aplicare (UE) nr. 540/2011 până cel târziu la 31 iulie 2013, face obiectul unei reevaluări de către statele membre în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispoziții specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009.
   După ce au stabilit respectarea sau nu a respectivelor condiții, statele membre:

               (a)

               în cazul unui produs care conține ametoctradin ca substanță activă unică, modifică sau retrag autorizația, atunci când este necesar, până la 31 ianuarie 2015 cel târziu; sau

               (b)

               în cazul unui produs care conține ametoctradin ca substanță activă asociată cu alte substanțe active, modifică sau retrag autorizația, atunci când este necesar, până la 31 ianuarie 2015 sau până la data stabilită pentru o astfel de modificare sau retragere în actul sau actele care au adăugat substanța sau substanțele relevante în anexa I la Directiva 91/414/CEE sau care au aprobat substanța sau substanțele relevante, luându-se în considerare data cea mai recentă.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 august 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 martie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 179, 10.7.2009, p. 66.

      (4)  EFSA Journal 2012 10(11):2921. Document disponibil online la adresa: www.efsa.europa.eu

      (5)  JO L 366, 15.12.1992, p. 10.

      (6)  JO L 153, 11.6.2011, p. 1.

      ANEXA I

                  Denumire comună, Numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  Ametoctradin
                  nr. CAS 865318-97-4
                  Nr. CIPAC 818

                  5-etil-6-octil [1,2,4]triazolo[1,5-a] pirimidin-7-amină

                  ≥ 980 g/kg
                  Impuritățile amitrol și o-xilen prezintă implicații de ordin toxicologic și nu depășesc 50 g/kg, respectiv 2 g/kg din materialul tehnic.

                  1 august 2013

                  31 iulie 2023

                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind substanța activă ametoctradin, în special de apendicele sale I și II, astfel cum au fost întocmite de Comitetul permanent pentru lanțul alimentar și sănătatea animală la 1 februarie 2013.
                  În această evaluare generală, statele membre acordă o atenție deosebită scurgerilor de metabolit M650F04 (2) în pânza freatică în condiții vulnerabile.
                  Condițiile de utilizare includ, după caz, măsuri de reducere a riscurilor.

         (1)  Detalii suplimentare privind identitatea și specificațiile substanței active se găsesc în raportul de reexaminare.

         (2)  7-amino-5-etil[1,2,4]triazolo[1,5-a]pirimidin-6-acid carboxilic.

      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                     „33

                     Ametoctradin
                     nr. CAS 865318-97-4
                     Nr. CIPAC 818

                     5-etil-6-octil [1,2,4]triazolo[1,5-a] pirimidin-7-amină

                     ≥ 980 g/kg
                     Impuritățile amitrol și o-xilen prezintă implicații de ordin toxicologic și nu depășesc 50 g/kg, respectiv 2 g/kg din materialul tehnic.

                     1 august 2013

                     31 iulie 2023

                     În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind substanța activă ametoctradin, în special de apendicele sale I și II, astfel cum au fost întocmite de Comitetul permanent pentru lanțul alimentar și sănătatea animală la 1 februarie 2013.
                     În această evaluare generală, statele membre acordă o atenție deosebită scurgerilor de metabolit M650F04 (1) în pânza freatică în condiții vulnerabile.
                     Condițiile de utilizare includ, după caz, măsuri de reducere a riscurilor.

         (1)  7-amino-5-etil[1,2,4]triazolo[1,5-a]pirimidin-6-acid carboxilic.”


title: Regulamentul de punere în aplicare (UE) nr. 1316/2011 al Comisiei din 15 decembrie 2011 privind taxa vamală minimă care trebuie stabilită pentru a doua invitație parțială de participare la licitație prevăzute în cadrul procedurii de licitație deschise prin Regulamentul de punere în aplicare (UE) nr. 1239/2011

text:
               16.12.2011

               RO

               Jurnalul Oficial al Uniunii Europene

               L 334/16

         REGULAMENTUL DE PUNERE ÎN APLICARE (UE) NR. 1316/2011 AL COMISIEI
   din 15 decembrie 2011
   privind taxa vamală minimă care trebuie stabilită pentru a doua invitație parțială de participare la licitație prevăzute în cadrul procedurii de licitație deschise prin Regulamentul de punere în aplicare (UE) nr. 1239/2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 187 coroborat cu articolul 4,
   întrucât:

               (1)

               Regulamentul de punere în aplicare (UE) nr. 1239/2011 al Comisiei (2) a deschis o invitație permanentă de participare la licitație pentru anul de comercializare 2011/2012 pentru importurile de zahăr încadrat la codul NC 1701 cu o taxă vamală redusă.

               (2)

               În conformitate cu articolul 6 din Regulamentul de punere în aplicare (UE) nr. 1239/2011, Comisia va decide dacă, luând în considerare ofertele primite ca răspuns la invitația parțială de participare la licitație, va stabili sau nu o taxă vamală minimă per cod NC de opt cifre.

               (3)

               În baza ofertelor primite pentru a doua invitație parțială de participare la licitație, trebuie stabilită o taxă vamală minimă pentru anumite coduri de opt cifre pentru zahărul încadrat la codul NC 1701, iar pentru celelalte coduri de opt cifre pentru zahărul încadrat la codul NC 1701 nu trebuie stabilită nicio taxă vamală minimă.

               (4)

               Pentru a transmite pieței un semnal rapid și pentru a asigura o gestionare eficientă a măsurii, prezentul regulament trebuie să intre în vigoare la data publicării în Jurnalul Oficial al Uniunii Europene.

               (5)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Pentru a doua invitație parțială de participare la licitație din cadrul procedurii de licitație deschise prin Regulamentul de punere în aplicare (UE) nr. 1239/2011 în cazul cărora termenul de depunere a ofertelor a expirat la 14 decembrie 2011, s-a stabilit sau nu s-a stabilit o taxă vamală minimă în conformitate cu anexa la prezentul regulament pentru codurile de opt cifre pentru zahărul încadrat la codul 1701.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 decembrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 318, 1.12.2011, p. 4.

      ANEXĂ

         Taxe vamale minime

                  (EUR/tonă)

                  Codul NC de opt cifre

                  Taxă vamală minimă

                  1

                  2

                  1701 11 10

                  263,50

                  1701 11 90

                  —

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  —

                  1701 99 90

                  X

                              (—)

                              Nu s-a stabilit nicio taxă vamală minimă (toate ofertele au fost respinse).

                              (X)

                              Nu există oferte.


title: Regulamentul de punere în aplicare (UE) nr. 765/2013 al Comisiei din 29 iulie 2013 de înregistrare a unei denumiri în Registrul denumirilor de origine protejate și al indicațiilor geografice protejate [Walbecker Spargel (IGP)]

text:
               9.8.2013

               RO

               Jurnalul Oficial al Uniunii Europene

               L 214/1

         REGULAMENTUL DE PUNERE ÎN APLICARE (UE) NR. 765/2013 AL COMISIEI
   din 29 iulie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [Walbecker Spargel (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 6 alineatul (2) din Regulamentul (CE) nr. 510/2006, cererea de înregistrare a denumirii „Walbecker Spargel” depusă de Germania a fost publicată în Jurnalul Oficial al Uniunii Europene
                   (3).

               (3)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, denumirea „Walbecker Spargel” trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iulie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 93, 31.3.2006, p. 12.

      (3)  JO C 288, 25.9.2012, p. 13.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      GERMANIA
      Walbecker Spargel (IGP)


title: Regulamentul de punere în aplicare (UE) nr. 201/2013 al Comisiei din 8 martie 2013 de modificare a Regulamentului de punere în aplicare (UE) nr. 788/2011 și a Regulamentului de punere în aplicare (UE) nr. 540/2011 în ceea ce privește o extindere a utilizărilor pentru care este aprobată substanța activă fluazifop-P  Text cu relevanță pentru SEE

text:
               9.3.2013

               RO

               Jurnalul Oficial al Uniunii Europene

               L 67/6

         REGULAMENTUL DE PUNERE ÎN APLICARE (UE) NR. 201/2013 AL COMISIEI
   din 8 martie 2013
   de modificare a Regulamentului de punere în aplicare (UE) nr. 788/2011 și a Regulamentului de punere în aplicare (UE) nr. 540/2011 în ceea ce privește o extindere a utilizărilor pentru care este aprobată substanța activă fluazifop-P
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:

               (1)

               Prin Regulamentul de punere în aplicare (UE) nr. 788/2011 al Comisiei din 5 august 2011 de aprobare a substanței active fluazifop-P, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei și a Deciziei 2008/934/CE a Comisiei (2), substanța activă fluazifop-P a fost aprobată. Aprobarea a inclus dispoziția specială „poate fi autorizată doar utilizarea ca erbicid în livezi (aplicare bazală), aplicându-se o dată pe an”.

               (2)

               La 29 iunie 2011, societatea Syngenta Crop Protection AG, la a cărei cerere a fost aprobată substanța fluazifop-P, a depus o cerere de modificare a condițiilor de aprobare a substanței active fluazifop-P pentru a se permite autorizarea fără restricții a utilizărilor acesteia ca erbicid. Cererea respectivă a fost însoțită de informații referitoare la extinderea solicitată a utilizărilor. Ea a fost transmisă Franței, care fusese desemnată stat membru raportor prin Regulamentul (CE) nr. 1490/2002 al Comisiei (3).

               (3)

               Franța a evaluat informațiile transmise de solicitant și a pregătit un act adițional la proiectul de raport de evaluare. Ea a transmis respectivul act adițional Comisiei și o copie a acestuia Autorității Europene pentru Siguranța Alimentară (denumită în continuare „autoritatea”) la 2 aprilie 2012.

               (4)

               Autoritatea a trimis actul adițional solicitantului și statelor membre, cu excepția statului membru raportor, și l-a pus la dispoziția publicului, lăsând o perioadă de 60 de zile pentru trimiterea de observații scrise.

               (5)

               Autoritatea a organizat o consultare a experților cu privire la toxicologia la mamifere.

               (6)

               Luând în considerare actul adițional la proiectul de raport de evaluare, autoritatea și-a adoptat, la 18 octombrie 2012, concluzia privind utilizarea fără restricții a substanței fluazifop-P ca erbicid (4). Autoritatea a comunicat concluzia respectivă solicitantului, statelor membre și Comisiei și a pus-o la dispoziția publicului. Proiectul de raport de evaluare, actul adițional la acesta și concluzia autorității au fost reexaminate de către statele membre și de către Comisie în cadrul Comitetului permanent pentru lanțul alimentar și sănătatea animală și au fost finalizate la 1 februarie 2013, sub forma raportului Comisiei de reexaminare a substanței fluazifop-P. Solicitantului i s-a dat posibilitatea de a trimite observații cu privire la raportul de reexaminare.

               (7)

               Din informațiile transmise de către solicitant, a reieșit că faptul de a permite autorizarea fără restricții a utilizărilor ca erbicid nu cauzează niciun risc pe lângă cele luate deja în considerare în Regulamentul de punere în aplicare (UE) nr. 788/2011 și în raportul de reexaminare al Comisiei pe care s-a bazat respectivul regulament de punere în aplicare.

               (8)

               Pe baza raportului de reexaminare, astfel cum a fost finalizat la 1 februarie 2013, și a concluziei autorității, adoptate la 18 octombrie 2012, este oportun să se extindă aprobarea acordată substanței fluazifop-P pentru a include utilizările acesteia ca erbicid fără restricții.

               (9)

               Pentru a se lua în considerare incertitudinea care mai există în ceea ce privește calcularea timpului de înjumătățire a degradării compusului metabolic X (5), statele membre trebuie să acorde o atenție deosebită siguranței consumatorilor în ceea ce privește prezența metabolitului respectiv în apele subterane.

               (10)

               Prin urmare, Regulamentul de punere în aplicare (UE) nr. 788/2011 și Regulamentul de punere în aplicare (UE) nr. 540/2011 al Comisiei (6) trebuie modificate în consecință.

               (11)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 788/2011
   Anexa I la Regulamentul de punere în aplicare (UE) nr. 788/2011 se modifică în conformitate cu anexa I la prezentul regulament.
   Articolul 2
   Modificarea Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 martie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 203, 6.8.2011, p. 21.

      (3)  JO L 224, 21.8.2002, p. 23.

      (4)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance fluazifop-P (Concluzia reexaminării inter pares a riscului utilizării ca pesticid a substanței active fluazifop-P). Jurnalul EFSA 2012;10(11):2945. [18 pp.]. doi:10.2903/j.efsa.2012.2945. Document disponibil online la adresa: www.efsa.europa.eu/efsajournal

      (5)  5-(trifluorometil)-2(1H)-piridinonă.

      (6)  JO L 153, 11.6.2011, p. 1.

      ANEXA I
      Coloana „Dispoziții specifice” din anexa I la Regulamentul de punere în aplicare (UE) nr. 788/2011 se înlocuiește cu următorul text:

         „PARTEA A
         Pot fi autorizate numai utilizările ca erbicid.
         PARTEA B
         Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de reexaminare privind substanța fluazifop-P, în special de apendicele I și II ale acestuia, astfel cum au fost finalizate în cadrul Comitetului permanent pentru lanțul alimentar și sănătatea animală la 1 februarie 2013.
         În această evaluare generală, statele membre:

                     —

                     acordă o atenție deosebită siguranței consumatorilor în ceea ce privește prezența compusului metabolic X (1) în apele subterane;

                     —

                     acordă o atenție deosebită siguranței operatorilor și se asigură că, în condițiile de utilizare, este inclusă folosirea unor echipamente adecvate de protecție individuală, acolo unde este cazul;

                     —

                     acordă o atenție deosebită protejării apelor de suprafață și a celor subterane din zonele vulnerabile;

                     —

                     acordă o atenție deosebită riscului pentru plantele nevizate.

               Condițiile de utilizare includ măsuri de diminuare a riscurilor, după caz.
         Solicitantul transmite informații de confirmare privind:

                     1.

                     specificațiile materialului tehnic, astfel cum este fabricat în scop comercial, incluzând informații referitoare la relevanța impurității R154719;

                     2.

                     echivalența dintre specificațiile materialului tehnic, astfel cum este fabricat în scop comercial, și cele ale materialului testat în studiile de toxicitate;

                     3.

                     riscul potențial pe termen lung pentru mamiferele erbivore;

                     4.

                     soarta și comportamentul în mediu ale compușilor metabolici X (1) și IV (2);

                     5.

                     riscul potențial pentru pești și nevertebrate acvatice conferit de compusul metabolic IV (2).

               Solicitantul transmite Comisiei, statelor membre și autorității informațiile menționate la punctele 1 și 2 până la 30 iunie 2012, iar informațiile menționate la punctele 3, 4 și 5 până la 31 decembrie 2013.

         (1)  5-(trifluorometil)-2(1H)-piridinonă.

         (2)  4-{[5-(trifluorometil)-2-piridinil]oxi}fenol.

      ANEXA II
      Coloana „Dispoziții specifice” rândul 15, fluazifop-P, din partea B a anexei la Regulamentul de punere în aplicare (UE) nr. 540/2011 se înlocuiește cu următorul text:

         „PARTEA A
         Pot fi autorizate numai utilizările ca erbicid.
         PARTEA B
         Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de reexaminare privind substanța fluazifop-P, în special de apendicele I și II ale acestuia, astfel cum au fost finalizate în cadrul Comitetului permanent pentru lanțul alimentar și sănătatea animală la 1 februarie 2013.
         În această evaluare generală, statele membre:

                     —

                     acordă o atenție deosebită siguranței consumatorilor în ceea ce privește prezența compusului metabolic X (1) în apele subterane;

                     —

                     acordă o atenție deosebită siguranței operatorilor și se asigură că, în condițiile de utilizare, este inclusă folosirea unor echipamente adecvate de protecție individuală, acolo unde este cazul;

                     —

                     acordă o atenție deosebită protejării apelor de suprafață și a celor subterane din zonele vulnerabile;

                     —

                     acordă o atenție deosebită riscului pentru plantele nevizate.

               Condițiile de utilizare includ măsuri de diminuare a riscurilor, după caz.
         Solicitantul transmite informații de confirmare privind:

                     1.

                     specificațiile materialului tehnic, astfel cum este fabricat în scop comercial, incluzând informații referitoare la relevanța impurității R154719;

                     2.

                     echivalența dintre specificațiile materialului tehnic, astfel cum este fabricat în scop comercial, și cele ale materialului testat în studiile de toxicitate;

                     3.

                     riscul potențial pe termen lung pentru mamiferele erbivore;

                     4.

                     soarta și comportamentul în mediu ale compușilor metabolici X (1) și IV (2);

                     5.

                     riscul potențial pentru pești și nevertebrate acvatice conferit de compusul metabolic IV (2).

               Solicitantul transmite Comisiei, statelor membre și autorității informațiile menționate la punctele 1 și 2 până la 30 iunie 2012, iar informațiile menționate la punctele 3, 4 și 5 până la 31 decembrie 2013.

         (1)  5-(trifluorometil)-2(1H)-piridinonă.

         (2)  4-{[5-(trifluorometil)-2-piridinil]oxi}fenol.


title: Regulamentul de punere în aplicare (UE) nr. 192/2014 al Comisiei din 27 februarie 2014 de autorizare a substanței active 1,4-dimetilnaftalen, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011  Text cu relevanță pentru SEE

text:
               28.2.2014

               RO

               Jurnalul Oficial al Uniunii Europene

               L 59/20

      REGULAMENTUL DE PUNERE ÎN APLICARE (UE) NR. 192/2014 AL COMISIEI

   din 27 februarie 2014
   de autorizare a substanței active 1,4-dimetilnaftalen, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care s-a adoptat o decizie în conformitate cu articolul 6 alineatul (3) din directiva respectivă înainte de 14 iunie 2011. Pentru 1,4-dimetilnaftalen, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2010/244/UE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, la 25 iunie 2009, Țările de Jos au primit din partea DormFresh Ltd o cerere de înscriere a substanței active 1,4-dimetilnaftalen în anexa I la Directiva 91/414/CEE. Decizia 2010/244/CE a confirmat faptul că dosarul este „complet”, în sensul că se poate considera că îndeplinește, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Au fost evaluate efectele acestei substanțe active asupra sănătății umane și animale și asupra mediului, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 21 martie 2012, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost examinat de statele membre și de Autoritatea Europeană pentru Siguranța Alimentară (denumită în continuare „autoritatea”). La data de 16 mai 2013, autoritatea a prezentat Comisiei concluzia sa cu privire la evaluarea riscului utilizării ca pesticid a substanței active 1,4-dimetilnaftalen (4). Proiectul de raport de evaluare și concluzia autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 13 decembrie 2013 sub forma raportului de examinare al Comisiei privind substanța 1,4-dimetilnaftalen.

               (5)

               Din diversele examinări efectuate reiese că este de așteptat ca produsele de protecție a plantelor care conțin 1,4-dimetilnaftalen să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de examinare întocmit de Comisie. Prin urmare, este adecvat ca substanța activă 1,4-dimetilnaftalen să fie autorizată.

               (6)

               Cu toate acestea, în conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din același regulament și având în vedere datele științifice și tehnice actuale, este necesară includerea anumitor condiții și restricții. În special, este necesar să fie solicitate informații de confirmare suplimentare.

               (7)

               Ar trebui prevăzută o perioadă rezonabilă de timp înainte de autorizare pentru a permite statelor membre și părților interesate să se pregătească în scopul îndeplinirii noilor cerințe care decurg din autorizarea menționată.

               (8)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a autorizării, ținând seama de situația specifică creată de trecerea de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să li se acorde o perioadă de șase luni de la autorizare pentru a reexamina autorizațiile pentru produsele de protecție a plantelor care conțin 1,4-dimetilnaftalen. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, ar trebui acordată o perioadă mai lungă pentru transmiterea și evaluarea dosarului complet menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (9)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei (5) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a verifica faptul că titularul unei autorizații poate dovedi că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație pentru statele membre sau titularii de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de autorizare a substanțelor active.

               (10)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (6) ar trebui modificată în consecință.

               (11)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Aprobarea substanței active
   Substanța activă 1,4-dimetilnaftalen, astfel cum este menționată în anexa I, este aprobată în condițiile stabilite în anexa respectivă.
   Articolul 2
   Reevaluarea produselor de protecție a plantelor
   1.   În conformitate cu Regulamentul (CE) nr. 1107/2009, în cazul în care este necesar, statele membre modifică sau retrag autorizațiile existente pentru produsele de protecție a plantelor care conțin 1,4-dimetilnaftalen ca substanță activă până la 31 decembrie 2014.
   Până la data menționată, statele membre verifică în special dacă sunt respectate condițiile din anexa I la prezentul regulament, cu excepția celor care au fost identificate în coloana privind dispozițiile specifice din această anexă, și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și de la articolul 62 din Regulamentul (CE) nr. 1107/2009.
   2.   Prin derogare de la alineatul (1), pentru fiecare produs de protecție a plantelor autorizat care conține substanța 1,4-dimetilnaftalen fie ca substanță activă unică, fie ca una dintre mai multe substanțe active care au fost enumerate în anexa la Regulamentul de punere în aplicare (UE) nr. 540/2011 până la 30 iunie 2014, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul îndeplinește condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               în cazul unui produs care conține 1,4-dimetilnaftalen ca substanță activă unică, modifică sau retrag autorizația, după caz, până la 31 decembrie 2015, cel târziu; sau

               (b)

               în cazul unui produs care conține 1,4-dimetilnaftalen ca una dintre mai multe substanțe active, modifică sau retrag autorizația, atunci când este necesar, până la 31 decembrie 2015 sau până la data stabilită pentru o astfel de modificare sau retragere în actul sau actele respective prin care s-au adăugat substanța sau substanțele relevante în anexa I la Directiva 91/414/CEE sau prin care s-au autorizat substanța sau substanțele respective, aplicându-se data care survine mai târziu.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iulie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 februarie 2014.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Decizia 2010/244/UE a Comisiei din 26 aprilie 2010 privind recunoașterea, în principiu, a integralității dosarelor prezentate pentru examinare detaliată în vederea posibilei includeri a substanțelor 1,4-dimetilnaftalen și ciflumetofen în anexa I la Directiva 91/414/CEE a Consiliului (JO L 107, 29.4.2010, p. 22).

      (4)  EFSA Journal 2013; 11(6):3229. Document disponibil online la adresa www.efsa.europa.eu

      (5)  Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului (JO L 366, 15.12.1992, p. 10).

      (6)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      ANEXA I

                  Denumire comună, Numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  1,4-dimetilnaftalen
                  Nr. CAS 571-58-4
                  Nr. CIPAC 822

                  1,4-dimetilnaftalen

                  ≥ 980 g/kg

                  1 iulie 2014

                  30 iunie 2024

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de examinare privind substanța 1,4-dimetilnaftalen, în special apendicele I și II, astfel cum au fost stabilite de Comitetul permanent pentru lanțul alimentar și sănătatea animală la 13 decembrie 2013.
                  În această evaluare generală, statele membre acordă o atenție deosebită:

                              (a)

                              protecției operatorilor și lucrătorilor la întoarcerea la locul de muncă și în timpul inspecției depozitelor;

                              (b)

                              riscului pentru organismele acvatice și mamiferele care se hrănesc cu pești atunci când substanța activă este eliberată din depozite în aer și în apa de suprafață fără a fi tratată.

                        Condițiile de utilizare includ măsuri de atenuare a riscurilor, după caz.
                  Solicitantul prezintă informații de confirmare cu privire la definiția reziduurilor pentru substanța activă.
                  Solicitantul transmite aceste informații Comisiei, statelor membre și autorității până la 30 iunie 2016.

         (1)  Detalii suplimentare privind identitatea și specificațiile substanței active se găsesc în raportul de examinare.

      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                     Număr

                     Denumire comună, Numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „68

                     1,4-dimetilnaftalen
                     Nr. CAS 571-58-4
                     Nr. CIPAC 822

                     1,4-dimetilnaftalen

                     ≥ 980 g/kg

                     1 iulie 2014

                     30 iunie 2024

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de examinare privind substanța 1,4-dimetilnaftalen, în special apendicele I și II, astfel cum au fost stabilite de Comitetul permanent pentru lanțul alimentar și sănătatea animală la 13 decembrie 2013.
                     În această evaluare generală, statele membre acordă o atenție deosebită:

                                 (a)

                                 protecției operatorilor și lucrătorilor la întoarcerea la locul de muncă și în timpul inspecției depozitelor;

                                 (b)

                                 riscului pentru organismele acvatice și mamiferele care se hrănesc cu pești atunci când substanța activă este eliberată din depozite în aer și în apa de suprafață fără a fi tratată.

                           Condițiile de utilizare includ măsuri de atenuare a riscurilor, după caz.
                     Solicitantul prezintă informații de confirmare cu privire la definiția reziduurilor pentru substanța activă.
                     Solicitantul transmite aceste informații Comisiei, statelor membre și autorității până la 30 iunie 2016.”

         (1)  Detalii suplimentare privind identitatea și specificațiile substanței active se găsesc în raportul de examinare.


title: Regulamentul de punere în aplicare (UE) 2017/1596 al Comisiei din 21 septembrie 2017 privind prețul minim de vânzare pentru laptele praf degresat pentru a douăsprezecea invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080

text:
               22.9.2017

               RO

               Jurnalul Oficial al Uniunii Europene

               L 244/8

         REGULAMENTUL DE PUNERE ÎN APLICARE (UE) 2017/1596 AL COMISIEI
   din 21 septembrie 2017
   privind prețul minim de vânzare pentru laptele praf degresat pentru a douăsprezecea invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (2), în special articolul 32,
   întrucât:

               (1)

               Regulamentul de punere în aplicare (UE) 2016/2080 al Comisiei (3) a deschis vânzările de lapte praf degresat prin procedură de licitație.

               (2)

               Având în vedere ofertele primite pentru a douăsprezecea invitație parțială de participare la licitație, este necesar să nu se stabilească un preț minim de vânzare.

               (3)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   În ceea ce privește a unsprezecea invitație parțială de participare la licitație pentru vânzările de lapte praf degresat în cadrul procedurii de licitație deschise prin Regulamentul de punere în aplicare (UE) 2016/2080, pentru care perioada în care trebuiau depuse oferte s-a încheiat la 19 septembrie 2017, nu s-a stabilit un preț minim de vânzare.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 septembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 206, 30.7.2016, p. 71.

      (3)  Regulamentul de punere în aplicare (UE) 2016/2080 al Comisiei din 25 noiembrie 2016 de deschidere a vânzărilor de lapte praf degresat prin procedură de licitație (JO L 321, 29.11.2016, p. 45).